ildsvåde
Ildsvåde er et gammelt ord for brand. Efter Forsikringsaftalelovens § 79 dækker brandforsikring den ved ildsvåde forårsagede skade på en af forsikringen omfattet genstand, selv om denne ikke kommer i brand. Skade, forårsaget ved ild, der ikke kan betegnes som ildsvåde, omfattes ikke af brandforsikringen.
Der skal foreligge en egentlig flammedannelse, der er sluppet løs, for at der er dækning på brandforsikringen.